72. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 24801/2480 της 28 Σεπτ./13 Οκτ. 1999 (ΦΕΚ Β΄  1874) Διενέργεια διαφημίσεων στα ηλεκτροκίνητα λεωφορεία (τρόλεϋ) των ΗΛΠΑΠ. Έχοντας υπόψη: 1.Τις διατάξεις της παρ. 3 του άρθρου 83 του Κώδικα Οδικής Κυκλοφορίας, που κυρώθηκε με το Νόμ. 2696/99 (Α΄ 57). 2.Τις διατάξεις του Ν.Δ. 768/70 «Περί ιδρύσεως Οργανισμού προς ανάληψη των παρά της ΗΕΜ εκτελουμένων μεταφορών και περί κυρώσεως της από 3 Δεκεμβρίου 1970 συμβάσεως μεταξύ του Ελληνικού Δημοσίου αφ’ ενός και της ΗΕΜ και ΓΕΕ αφ’ ετέρου», όπως τροποποιήθηκε με το Νόμ. 2669/98 «Οργάνωση και λειτουργία των Αστικών Συγκοινωνιών στην περιοχή Αθηνών-Πειραιώς και Περιχώρων». 3.Την ανάγκη βελτίωσης της οικονομικής εκμετάλλευσης των ηλεκτροκίνητων λεωφορείων (τρόλλεϋ) των ΗΛΠΑΠ. 4.Το άρθρο 29   Α του Νόμ. 1558/85 «Κυβέρνηση και Κυβερνητικά Όργανα» (Α΄ 137) όπως αυτό προστέθηκε με το άρθρο 27 του Νόμ. 2081/92 (Α΄ 154) και αντικαταστάθηκε με το άρθρο 1 παρ. 2 α του Νόμ. 2469/97 (Α΄ 38). 5.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Εγκρίνουμε την επικόλληση ή ανάρτηση διαφημιστικών πινακίδων στο εσωτερικό ή εξωτερικό του αμαξώματος ή βαφή αυτού με διαφημιστικό μήνυμα, των ηλεκτροκινήτων λεωφορείων (τρόλλεϋ) που ανήκουν στον ΗΛΠΑΠ, με σκοπό τη διαφημιστική εκμετάλλευση για τη βελτίωση των εσόδων του, με τους εξής όρους και προϋποθέσεις: Ι. Το είδος της διαφήμισης, το θέμα, το λεκτικό, η καλλιτεχνική εκτέλεση και γενικά η εμφάνιση των διαφημίσεων υπόκεινται στον έλεγχο του ΗΛΠΑΠ ο οποίος έχει το δικαίωμα να δεχθεί ή όχι την ανάρτηση της διαφήμισης. ΙΙ. Απαγορεύεται η επικόλληση ή ανάρτηση ή η βαφή του αμαξώματος με τις προαναφερόμενες διαφημίσεις εφόσον αυτές: α. Προσβάλλουν τη δημόσια αιδώ, τα χρηστά ήθη, τη δημόσια τάξη και είναι αντίθετες με τις ισχύουσες κάθε φορά διατάξεις ή στρέφονται κατά των συμφερόντων των Αστικών Συγκοινωνιών. β. Είναι γενικά πολιτικού ή προεκλογικού περιεχομένου. γ. Παρεμποδίζουν με οποιονδήποτε τρόπο την ασφαλή οδήγηση του οχήματος ή τον αερισμό αυτού ως και την ορατότητα των επιβατών. δ. Ανατρέπουν τον ομοιόμορφο χρωματισμό που χαρακτηρίζει το δημόσιο μέσο μεταφοράς (άρθρο 83, παρ. 3 του Νόμ. 2696/99). (Μετά τη σελ. 326,458) Σελ. 326,459 Τεύχος -Σελ.  Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 21.Ζ.β.71-72 